******

**Stikhuse til EMC applikationer**

Phoenix Contact har nu tilføjet EMC-beskyttede versioner til sit program af Heavycon EVO industristik. Kabelforskruningerne med bajonetlås muliggør både lige og sideværts kabeludgang i et hus. Dermed er det muligt at lave et stort antal forskellige EMC-huse og kabelforskruninger med blot få komponenter.

Retningen af kabeludgangen kan også tilpasses på stedet efterfølgende. Husmaterialet er korrosionsresistent, og alle pakninger er elektrisk ledende. Det betyder en skærmdæmpning på ca. 40 dB, hvilket er tilstrækkeligt til industrielle EMC-applikationer. De nye huse i kapslingsklasse IP65/66 fås i B6, B10, B16 og B24 formater med langs- eller tværlåsning. Husene kan leveres som enkeltartikler og lagerføres også som komplette stiksæt med kontaktindsatse med Push-in ledningstilslutninger.

For yderligere information kontakt Product Manager Henning O. Lippert, hlippert@phoenixcontact.dk – eller kontakt vores kundeservice på 36 77 44 11.